Lad det være lidt vagt…
-Okay, lydprøve. -Tester.
Okay.
Nogen skriger udenfor.
Kan vi få en uden for vinduet?
Der er et skænderi.
Og nu er der en kvinde med, så det stopper ikke.
INDRANIS ADVOKAT
Må jeg prøve? Chaitanya.
Ja?
Tag dig af larmen.
Jeg har aldrig tabt en drabssag.
Grunden til det er…
…at strategi er den vigtigste del af ethvert forsvar.
I forhold til min professionelle etik, hvis en klient kontakter mig,
er jeg forpligtet til at repræsentere ham.
Om jeg tror, han er skyldig eller uskyldig, er irrelevant.
Mit job som professionel
er at præsentere hans sag bedst muligt i retten.
Indrani bad mig om at repræsentere hende, fordi
hun syntes, jeg var den bedste til opgaven, og derfor tog jeg den.
Det er endnu ikke lykkedes dem at etablere,
om Sheena er i live eller død, for det retsmedicinske understøtter ikke
teorien om, at Sheena er død.
Nej, nej. Øjeblik.
-Og 307, igen… -Indrani, rolig nu.
-Slap af. -Men der er…
Vent lige lidt.
-Øjeblik. -Indrani…
Lad os rulle.
SIDST I APRIL
PETER MUKERJEAS STEMME
…foran Amarsons. "
Hvem er den sidste, hun kontaktede derefter?
Rahul.
-Sendte hun dig en besked? -Ja.
Og hun sendte også Indrani en besked.
Okay.
Sent den aften. Og?
Hun skrev også om morgenen.
RAHUL MUKERJEAS STEMME
Hun skrev om morgenen,
hvilket var noget helt andet, og det var lidt underligt.
RAHUL: Savnede bamse. XXXXX
SHEENA: Jeg ved, det knuser dit hjerte, men jeg vil stoppe forholdet.
Jeg nænnede ikke at sige det til dig.
Jeg ved ikke, hvad jeg skal gøre, tænke
eller sige. Ingen anelse.
Du behøver ikke gøre eller tænke noget.
INDRANIS STEMME
Folk kommer videre.
Det er ikke første gang, at nogen har slået op.
Det er ikke første gang, Rahul, og du har brug for bare
at samle dit liv op og komme videre.
Jeg havde selvfølgelig tanken, at hun måske er død.
Måske lever hun, men så tænker vi: "Hun er død. "
Men så kom der en masse SMS'er. Så…
Hun har helt sikkert været i live efter den 24. april 2012.
Tidligere mediemogul, der er anklaget for mord, Indrani Mukerjea,
er kommet med et sensationelt udsagn om, at Sheena Bora er i live,
og at hun er i Jammu og Kashmir.
Alle os journalister, som har fulgt med i retten,
har på et eller andet tidspunkt tænkt,
er Sheena faktisk død?
Under hele sagen
har Indrani ikke accepteret, at Sheena er død.
Jeg vil afsløre sandheden og finde ud af, hvor Sheena er!
Jeg vil ikke stoppe med at lede efter Sheena.
Indrani Mukerjea påstod, at en kvinde, der ligner Sheena,
blev set for nylig i Guwahati lufthavn.
Hvorfor skulle nogen bare forsvinde
fra jordens overflade,
når hun har så meget at se frem til i sit liv?
Og hvordan er det overhovedet muligt i en tidsalder med sociale medier,
mobiltelefoner og kreditkort at forsvinde sporløst?
Det er ønsketænkning hos forsvaret…
SENIOR RETSREPORTER
…at tro, hun lever.
Jeg tror, det er en slags tilsløring af sandheden.
I hele min karriere
er det her den mest bizarre sag, jeg er stødt på.
Det er et puslespil, som jeg tænker og tror, jeg har løst.
Men det giver stadig ikke mening, for så længe, Sheena ikke er blevet fundet,
er spørgsmålet, hvad skete der med Sheena Bora?
Jeg ved ikke, om Sheena blev dræbt, eller om hun er død.
Det er latterligt. Hvor slutter det? Hvad er…
INDRANI MUKERJEAS DATTER
…begyndelsen og slutningen?
Er Sheena død, er hun ikke død? Hvem er…
Hvor er det meningen, jeg skal være? Hvor ligger mit hjerte?
Jeg har brugt syv år på at prøve at finde ud af det.
Jeg ved kun, at der er mange penge involveret
og en masse bedrag.
Mediemogul Indrani Mukerjea
er blevet anholdt af Mumbai politi og sigtet for mord.
Mordet på Sheena Bora.
Hvordan kan det være, pludselig tre år efter Sheenas forsvinden,
at Khar politistation finder ud af,
at Indrani Mukerjea har dræbt sin datter
og smidt hendes lig i Raigad ca. 100 kilometer fra Mumbai?
Der må være nogen, en kilde.
POLITIKOMMISSÆR I MUMBAI (2015)
Der var en teori om,
at Rakesh Maria blev ringet op af en anonym kilde,
der sagde, der var et lig i Raigad.
Og det lig er faktisk Sheena Bora.
Hun blev dræbt. Hun er ikke forsvundet.
Og Indrani Mukerjeas chauffør, Shyamvar Rai, er involveret i mordet.
FIRE DAGE FØR INDRANIS ANHOLDELSE
Mumbai politi siger, at efter tippet
tog Shyamvar Rai til Carter Road i Bandra
for at skille sig af med en pistol.
Hvorfor skulle en chauffør gå otte kilometer til Carter Road
for at komme af med pistolen, når han bor ved Mithi-floden,
som nok er det nemmeste sted at komme af med den?
Ifølge politirapporten
fandt de hans færden mistænkelig.
De hentede ham. De fandt en pistol på ham.
KHAR POLITISTATION
De afhørte ham.
Og under afhøringen afslørede han, at
han selv, Indrani og Sanjeev Khanna dræbte Sheena i 2012.
Hvorfor skulle en chauffør inkriminere sig selv, på baggrund af
at være blevet taget med en pistol,
for et mord for tre år siden
som ingenlunde er forbundet med besiddelsen af selve pistolen?
Ser du, da vi anholdt den tiltalte,
afslørede han forbrydelsen.
EFTERFORSKER HOS KHAR POLITI
Om det er én, to eller tre forbrydelser.
Det, han sagde, var sandt.
Det er en velkendt praksis i politiet, uofficielt…
TIDLIGERE POLITIBETJENT
…at hvis man vil knalde en gangster eller en forbryder,
så planter man et våben på ham og laver så en sag,
der viser fundet af et ulovligt våben.
Jeg tror, hele den vinkel med det anonyme opkald
til Rakesh Maria, hvor chaufføren har en pistol,
jeg tror, det er opdigtet.
Det er bare noget pis.
Jeg gad godt vide, hvem der drager fordel af, at min mor ryger i fængsel.
Hvis man ser tilbage på chaufførens adfærd
og hans relation til politiet, så er han ikke et troværdigt vidne.
Og måske tvang politiet ham.
Og derefter fik han et incitament: "Okay,
du forklarer alt, og vi lader dig gå. "
SHYAMVAR RAI GJORT TIL GODKENDER AF CBI, BENÅDET I SAG
I henhold til indisk lov er en godkender
en person, der har kastet sine venner for løverne,
og derfor skal hans vidneudsagn ikke tages for gode varer,
medmindre eller før det er blevet underbygget eller understøttet
af uangribelige beviser af høj kvalitet, som skal være uafhængige.
I sit vidneudsagn gav Shyamvar Rai en ny
og mere vanvittig betydning til frasen:
"Virkeligheden overgår fantasien. "
Han fortæller en historie om, hvordan han blev kaldt ind i et rum
og sat i et Skype-opkald.
Indrani kom frem på hans computerskærm, og så sagde hun:
"Jeg kommer ikke overens med min datter. Dræb hende. "
Han sagde: "Memsaab sagde 'dræb hende'.
Memsaab ville have, at jeg gjorde det. "
24. APRIL 2012 AFTENEN, HVOR SHEENA FORSVANDT
Så er der Mekhail.
Okay, jeg var hjemme igen kl. 21:45.
Så fra Amarsons, hvor lang tid det nu tager at komme hjem,
ikke mere end en halv time.
-Ja. -Hvilket er grunden til, jeg sov.
Fordi jeg var… Jeg havde en gæst,
Mekhail, som fløj ind… Jeg siger det bare,
-som fløj ind udefra, okay? -Okay.
En af grundene til, at Indrani ville have myrdet Sheena, var,
at de ikke kom overens. Hun kunne ikke lide hende.
Og det var vist også problemet med Mekhail.
Indrani fortalte mig: "Den 24. er jeg i Indien.
INDRANI MUKERJEAS SØN
Kom og mød mig. " Jeg tog et fly om aftenen.
Jeg kom til Mumbai.
Jeg nåede frem til Marlow-lejligheden lidt inden kl. 20:30.
Der var ingen hjemme.
Jeg ringede straks til Indrani.
Hun fortalte mig, at…
"Vi har lidt travlt.
Det tager lidt tid. Slap af. Jeg kommer. "
Det lød sært, men jeg sagde: "Fint. "
I dag har jeg det, som om…
…det var da, at Sheena formodentlig blev myrdet.
Så ifølge Shyamvar Rai kørte de ud til en lille ukendt vej
i Bandra, hvor der ikke er nogen.
Sanjeev Khanna sad også på forsædet,
og Indrani sad bagi med Sheena.
Indrani gav hende stoffer.
De virkede med det samme, og hun var allerede døsig.
Og så kom Sanjeev ind på bagsædet af bilen
og holdt Sheena, åbenbart i håret.
Hun sprang op på Sheenas skød og holdt hende nede meget aggressivt.
Og Shyamvar Rai prøvede at hjælpe.
Så han stak hånden om bagved for at holde Sheena.
Indrani kvalte sin datter på fem minutter.
Derefter kørte de til Taj. Shyamvar Rai sidder ude foran Taj,
som er et at de mest befærdede steder i Bandra, med et lig…
…mens Indrani gik ud efter en kop te,
mens liget var i hendes bil.
Og han er i bilen og bevogter liget.
De tog liget med hjem.
I garagen tog de liget ud af bilen
og lagde det i bagagerummet.
Efter et stykke tid kom hun hjem.
Jeg var på terrassen på det tidspunkt.
Hun tilbød mig whisky.
Den første tår, jeg tog…
…fornemmede jeg…
…smagen af et kemikalie i min mund, som jeg havde smagt før.
Jeg blev vagtsom.
En mand kom og stod tæt på døren.
Og da så jeg Sanjeev Khanna.
Jeg blev virkelig bange,
for sidste gang, han var til stede, kom jeg på det afvænningscenter.
Virkningen af én tår af den drink var så stærk, at jeg ikke kunne…
Jeg begyndte at blive svimmel.
Jeg hældte den ud.
Lidt efter fornemmede jeg, hun måske ventede på, jeg mistede bevidstheden.
Pludselig sagde hun: "Jeg skal til et vigtigt møde nu. "
Jeg syntes, det var underligt.
Folk tager normalt ikke til møder kl. halv to eller to om natten.
Efter Indrani var gået, var det første, jeg gjorde, at løbe ned.
Og jeg tog direkte til lufthavnen…
…for at tage til Guwahati.
Jeg kunne være blevet dræbt.
Shyamvar Rai holdt fast i sin historie hele vejen igennem.
Så de flyttede liget. De fik det til at sidde op på bagsædet.
De puttede læbestift på og redte håret.
På vej ud for at smide liget væk stoppede de for at tanke op.
De må have passeret mange på vejen,
men der sad liget med ret ryg, og så kørte de hele vejen til Pen.
De bar liget fra bilen og ind i et skovområde.
Rai sagde, han holdt fødderne, og Sanjeev holdt hovedet.
Han portrætterede sig selv som den skønne tjener,
som gjorde alt, hvad fruen ville have ham til.
Ifølge anklagemyndigheden blev det hele
planlagt, udført og fuldført af Indrani.
SIDSTE NYT
Det største gennembrud indtil videre. DNA-resultaterne bekræfter,
at liget, der blev fundet i Pen-skoven,
ganske rigtigt var Sheena Boras. Det er det første konkrete bevis.
DNA-MATCH AFVISER INDRANIS UDSAGN, STYRKER DRABSSAGEN
Anklagemyndigheden afdækkede deres stærkeste bevis.
DNA'et, som de havde taget fra Indrani, matchede åbenbart DNA-prøven
fra Sheenas jordiske rester.
Beviset, som blev præsenteret af anklagemyndigheden,
har forsvaret gravet huller i.
DNA-analysen i den her sag,
måden, den er blevet lavet på, er…
…morsom.
INDRANI MUKERJEAS ADVOKATER SÅR TVIVL OM DNA-EKSPERT
Da retssagen kom i gang,
udpegede forsvaret faktisk seriøse fejl
såsom DNA-analytikeren, der fyldte dele af en graf ud i hånden,
og forsvaret tog fat i dem og i enhver teknikalitet,
der kunne få DNA-beviset ud af retssalen.
Jeg tilbageviser anklagemyndighedens påstand om,
at det lig, som politiet har fundet, er Sheenas lig.
Men efterspørger I en DNA-prøve mere
for at bevise, at liget ikke er Sheenas?
Hvorfor skulle forsvaret spørge,
om det lig er Sheenas eller ej?
Det er anklagerens byrde at bevise min skyld
hinsides enhver rimelig tvivl.
Min opgave er at slå huller i anklagerens sag.
Folk vil kun blive overbevist om, at Indrani er uskyldig,
hvis forsvaret kan udpege huller
i politiets version på størrelse med et månekrater.
Jeg synes ikke, Indrani Mukerjea eller hendes forsvar
har givet et stærkt modsvar,
der på en måde helt kan udfordre og gendrive politiets version,
som har været i offentlighedens forestilling
i så mange år.
-Fandt et lig her. -Prøver har…
Seneste nyt er, at
Indrani Mukerjea måske har udgivet sig for at være sin datter i lang tid
selv efter drabet på Sheena Bora.
Kilder har fortalt India Today, at Indrani brugte sin datters telefon
i op til et år efter hendes død.
Rapporter hævder, at Indrani Mukerjea
også slog op med Rahul Mukerjea
ved at udgive sig for at være sin datter.
Jeg ved ikke, hvem der sendte de beskeder.
Jeg tror personligt ikke, det var min mor, som sendte de beskeder.
Anklageren har fremsat et vidne, som fungerede som sekretær for Indrani,
og hun var indviet i alt, som Indrani foretog sig
for at dække over, at Sheena ikke var her.
Vidnet fortalte retten, at Indrani prøvede at
opnå adgang til Sheenas e-mailkonto.
Da det ikke lykkedes, oprettede de en konto til Sheena Bora.
JEG SKULLE OPRETTE…
Hun oprettede en e-mailkonto, der hed
sheenabora@hotmail. com, efter Sheena forsvandt.
Det her er fra sheenabora@hotmail. com.
Søndag, 27. januar 2013.
"Du svarede ikke engang med et simpelt 'tak',
da jeg ønskede dig tillykke.
Du skal stoppe med at fortælle løgne om mig. Stop det nu.
Sheena. "
Det lyder ikke…
Det var sådan en tilfældig e-mail, jeg fik.
Jeg blev bare så forvirret, da
nogen… Her er en…
Hvis det ikke var Sheena, var det åbenlyst nogen. Ikke?
Det er alt sammen påstande, som ikke understøttes af noget.
Så der er ingen underbygning.
Selvfølgelig benægter jeg det. Selvfølgelig gør jeg det.
Jeg har en datter, som beslutter sig for at forsvinde
og for ikke at have noget at gøre med mig en gang til.
Hvorfor skulle jeg overhovedet gide at,
du ved, glemme at oprette en ny mail-konto?
Hvorfor have noget med hende at gøre efter det?
Opkaldshistorikken peger på
Sanjeev Khanna og Indrani Mukerjeas lokationer
og chaufførens, Shyamvar Rai.
Alle de tre peger på
den samme lokation, hvad angår opkaldshistorikken.
TO TIMER FRA MUMBAI
Ifølge Shyamvar Rai
foretog de al rekognosceringen dagen før mordet
omkring, hvordan mordet skulle ske, og hvor liget skulle anbringes.
INDRANI RINGEDE TIL PETER UNDER REKOGNOSCERING, SIGER EKS-CHAUFFØR
Shyamvar Rai sagde til politiet, at Indrani ringede til Peter.
Sådan fik de Peter involveret.
Hun fortæller om de to steder, hun på magisk vis fandt på et par timers
rekognoscering.
Ifølge anklageren er Peter en del af hele sammensværgelsen.
Han var i høj grad involveret og vidste skridt for skridt,
hvad der blev planlagt, og hvad der skulle ske.
Og Indrani informerede ham med få minutters mellemrum.
Besvar spørgsmålet vedrørende
Indranis opkaldshistorik, der viser, hun var i Raigad den 23.
Du benægter ikke den kendsgerning, at området blev besigtiget? Korrekt?
Ja. Den 23. blev det besigtiget. Det var det.
Okay.
Enhver, der kender Indrani, ved, at hun er afhængig
af at købe ejendomme.
Der var et stykke landbrugsjord, hun havde til hensigt at købe.
Den ejendom…
…da hun havde set den,
kom hun tilbage og overvejede seriøst, om hun skulle købe den.
I bund og grund var det bare, at vi kiggede på…
-…en bondegård. -Bondegård.
Så tilfældigvis var det…
-Nej… -…det område, som de hævder,
-Sheenas lig blev fundet… -Alle fra Bombay
-ser på grunde der. -…det samme…
For at bygge deres bondegårde. Alle har bondegårde der.
Det er bestemt et tilfælde,
at Indrani lige var i Raigad-distriktet
og lede efter en landejendom den 23.
Men alle, der tager til Raigad for at lede efter ejendomme
for at bygge bondegårde, foretager ikke nødvendigvis en rekognoscering
for at skille sig af med et lig, vel?
Vi har fået sidste nyt om, at Indrani Mukerjea
nu vil anmode om skilsmisse fra sin mand, Peter Mukerjea.
Også Peters rolle efterlader en masse ubesvarede spørgsmål.
FAMILIERETSHUSET
Han hævdede ikke at vide noget, da det lod til, han vidste en hel del.
Og hvis det passer, kan ingen af dem pege på den anden
uden at inkriminere sig selv.
Jeg tror, det førte til utrolig spænding mellem de to.
SKILSMISSE BEVILGET. STØRSTEDELEN AF AKTIVERNE GÅR TIL INDRANI
EN LEJLIGHED I MARLOW, BOLIGER I BRISTOL & SPANIEN
PICASSO-MALERI, EKSKLUSIVE TÆPPER, MØBLER OG SMYKKER FOR CA. 30 MILLIONER
GÅR TIL INDRANI
Skilsmissen blev afsluttet i 2019.
Alle sagde: "Åh", du ved,
"Indrani gør livet så surt. Hun tager alt, hvad Peter har. "
Jeg sagde bare: "Fuck det, hun gør det igen.
Hvad fanden foregår der?"
Jeg tog i retten for at give min far et kram.
Og jeg så min mor sidde der, og…
…hun var så begejstret for at se mig.
Jeg råbte ad hende. Jeg sagde bare direkte:
"Hvad fanden laver du? Hvordan kan du gøre det?"
Jeg sagde, hun havde stjålet penge fra min far,
og jeg sagde, hun havde gjort det. Jeg sagde til hende, hun var en morder.
Jeg sagde: "Du har myrdet Sheena. "
INDRANI BESVIMER, VIDHIE GRÆDER
Jeg tog bare hjem…
Jeg tog en flaske gin og gik ind på værelset og låste døren.
Det eneste, hun ville, var bare at give mig et kram.
Jeg blev bare ved med at drikke. Blev bare ved og ved.
Og jeg gik ind på min fars badeværelse
og åbnede bare 14 til 15 forskellige pilleglas
i forskellige farver og tog dem allesammen
en efter en efter en.
Jeg kan kun huske, jeg vågnede på hospitalet.
I det øjeblik jeg vågnede…
…så jeg bare min mors ansigt for mig,
og så græd jeg bare i stride strømme.
Og jeg savnede hende, jeg tillod faktisk mig selv at savne hende.
Jeg var der ikke for hende. Det burde jeg.
FRATAGET MORS KÆRLIGHED: INDRANIS DATTER BEVÆGER RETTEN I MUMBAI
Men da min mor blev løsladt, tænkte jeg: "Jeg elsker min mor,
og nu er hun ude, og jeg vil se hende. "
Da jeg ligesom tog min mors parti offentligt,
slog Peters familie hånden af mig på et øjeblik.
Jeg var vist aldrig en del af familien.
Så der er ikke noget forræderi.
Så jeg… er bare virkelig ærlig.
Og det parti, jeg tager nu, er min mors.
Forhåbentlig er det rigtigt.
For mig er ordet "familie" ikke så vigtigt i mit liv, fordi
jeg ved ikke, hvad familie betyder for mig i forhold til den måde, andre kender det.
Jeg prøver ikke at være en detektiv over for min mor.
Jeg fokuserer kun på at være der for min mor som en datter,
morder eller ej.
I mine 18, 19 års praksis
er jeg aldrig stødt på en sag som denne.
Hver eneste karakter i den her historie
er ekstremt enestående.
Alle har deres individuelle agendaer.
Med den type personer, der er i den familie,
kan man ikke vurdere, hvem der virkelig er knyttet til hvem.
Hvad har de hver især i sinde.
Hvilken rolle spiller penge og ejendom på de interpersonelle relationer
mellem familiemedlemmerne?
Især Mekhail har haft sin egen agenda.
26. APRIL 2012 2 DAGE EFTER SHEENAS FORSVINDEN
FRA MEKHAIL BORA TIL INDRANI MUKERJEA
Hej mor, kan du sende 14.000 for billetten fra Mumbai til Guwahati? Elsker dig højt
Ingen med forstanden i behold, som flygter fra en morder,
sender en besked til morderen: "Hej, jeg elsker dig højt. "
Og bliver ved med at sende den slags beskeder. Så det er…
Jeg mener, det er latterligt!
Min relation til Indrani handler kun om økonomisk støtte.
Jeg vil ikke gøre hende ulykkelig på nogen måde.
Folk spørger mig: "Hvorfor gik du ikke ud og fandt Sheena?"
Hvad kunne en 20-årig gøre,
når han tog sig af sine døende bedsteforældre?
Hvordan kunne jeg gå fra huset?
I tre år har du angiveligt ledt efter Sheena.
Du har ikke sendt én e-mail om, hvor hun er.
Det er rigtigt.
Hej mor, hvordan går det? Endelig har jeg bilen! Jeg er så glad. Elsker dig højt.
Du siger, bedsteforældrenes helbred var dårligt.
Men på den anden side køber du en SUV?
Deres helbred var ikke forværret eller dårligt, da jeg købte den bil.
-Du købte bilen i 2014. -Ja.
Du sagde lige, helbredet var så slemt,
at du ikke kunne lede efter Sheena eller sende en e-mail,
fordi helbredet var så slemt.
Ja, det var, indtil jeg købte…
Deres helbred blev forværret, sagde jeg. De var syge i forvejen.
Jeg ville købe en SUV. Det var som en drøm for mig,
for det havde jeg aldrig prøvet.
Jeg var 22 år.
Jeg havde ikke meget hjerne.
Mekhail er en pivskid, skal jeg sige dig.
Mekhail er en doven bums. Intet mere. Og han er en løgner.
Der er altid et sort får i familien.
Det er, hvad Mekhail er.
Og jeg bliver fordømt, fordi: "Hvorfor forlod du dine børn?"
Det synes jeg ikke, jeg behøver at undskylde for.
Der er gået otte år i denne sag,
og der svirrer mange løgne,
og noget af det svære ved at nå frem til sandheden
er, når alle nøglemedlemmerne i en familie måske gemmer sig
og ikke afslører den egentlige sandhed.
Måske ved de meget mere, end de har afsløret i offentligheden.
Og det gør det, for mig at se,
næsten umuligt at adskille
sandheden og halve sandheder fra løgne,
der har svævet omkring.
Sig det igen.
RAHUL MUKERJEAS STEMME
Hun er okay. Tag det roligt.
PETER MUKERJEAS STEMME
Okay.
-Okay? -Okay.
Hvor er hun?
Jeg har ingen anelse om, hvor hun er.
-Okay. Hvad har hun sagt? -Og jeg…
Hvad har hun sagt?
-"Jeg er okay"? -Hun sagde…
Hun sagde ikke meget til mig.
Indrani sagde: "Tal med Jiju
og sig, at du har det fint. "
-Ja. -Det sagde hun.
Hun sagde: "Jiju, hej! Jeg har det fint. " Og…
Okay. Nå, jeg…
Faktisk, papa… Nej, faktisk…
Nu må det være nok, okay?
Hvis du lytter til…
Hvis du tænker over det med et klart sind og logik, ikke?
Så er det stadig det samme. Jeg må stole på dig, ikke?
Jeg må stole på Indrani. Du hørte ikke, hun ringede.
Jeg mener, hun…
Indrani har Sheenas nummer, ikke?
Hun ringede til hende. Indrani og Sheena mødtes,
og måske kan Sheena have sagt:
"Jeg skal have min MBA og penge til det. " Ikke?
Indrani sagde: "Jeg hjælper dig
med at komme væk så hurtigt som muligt for at tage en MBA. "
Men sagen er.
Vi er lige blevet forlovet.
Derfor køber jeg ikke historien.
Og jeg elsker dig, men du…
Du skubber til mine grænser her, mand.
Og jeg skubber nok også til dine, men jeg køber det ikke.
Jeg vil stadig gøre mit.
Jeg fortsætter med, hvad end det er, indtil jeg får
et håndfast, klart, faktisk bevis på, at Sheena er okay.
Det betyder nok, jeg skal tale med hende.
Så indtil jeg når dertil,
bliver det hele ved med at være, som jeg forestiller mig.
Rahul var anklagerens vigtigste vidne.
Han er deres kronvidne.
Vi foretag et grundigt baggrundstjek af Rahul.
I en sådan grad, at vi fik fat i Rahuls tidligere straffeattest i Indien
og Storbritannien.
I går indrømmede Rahul Mukerjea i retten,
at hans hus i Storbritannien blev ransaget af politiet.
De tog ham i at dyrke marihuana i sit hjem.
De fandt seks til syv planter i hans bolig.
De sortlistede hans kørekort, fordi han begik trafikforseelser…
Det, hun gør mod alle i retten, er karaktermord.
Jeg har røget pot. Rahul har røget pot.
Foran hele verden
begår hun et karaktermord på enhver person.
Alle begår små fejl eller dumme ting i deres barndom.
Det har intet med sagen at gøre!
Det største øjeblik i sagen var, da Rahul kom i retten,
og han levede op til det, vi alle sad på kanten
af stolen og ventede på.
Jeg fik at vide, at Rahul
er en professionelt uddannet skuespiller.
Så det var nøglen.
Ser du, teatralsk opførsel kan have en høj grad af indflydelse,
og det bringes bredt i medierne.
Så snart han trådte ind i skranken,
vidste jeg, det ikke var et almindeligt vidne,
og at vi havde en hård nød at knække.
Alle ville virkelig gerne vide, hvad Rahul ville komme og sige,
når han blev sat i vidneskranken.
Han forklarede faktisk det hele.
Rahul talte om, hvor meget han elskede Sheena.
At han savnede hende,
at han ventede på, hun vendte tilbage.
Men forsvarets strategi var bare at angribe ham.
Jeg synes ikke, det fungerede,
for man følte stadig overvældende
empati med ham.
Da advokat Sangle sagde:
"Vi vil ikke høre din kærlighedshistorie. "
Da han sagde det, var det, som om han gav Rahul en lussing.
Man kunne mærke det.
Han var såret, han følte sig slået ud.
Indtil Rahul kom i vidneskranken, følte jeg ikke, nogen var til at stole på.
Jeg følte ikke, jeg så sandheden nogen vegne.
Da Rahul kom i skranken,
følte jeg endelig, at meget af det, han sagde, var sandt.
Han viste sig at være anklagerens stærkeste vidne,
fordi han vitterligt var den eneste, der ledte efter Sheena.
Ingen ledte efter Sheena, det gjorde han.
Han ringede til Sheenas rigtige far og sagde: "Kom nu, led efter hende. "
Han blev ved med at plage
Siddartha Das, Sheenas biologiske far.
Påståede.
-Jeg mistede den. Indrani. -Beklager.
-Jeg er i et flow.
Rahul ringede…
SHEENAS FAR
…omkring 77 gange, tror jeg.
Fordi Rahul boede sammen med Sheena,
men ikke var gift med hende, havde han ingen rettigheder.
Så han ville have en, der var knyttet til hende af blodets bånd,
til at indgive en klage.
Så han prøvede at overbevise hendes rigtige far om at gøre det.
Rahul fortalte sin kærlighedshistorie, som var han manden, der elskede den kvinde.
Man kunne se det på hans ansigt.
Da han talte om Sheena i retten,
blødte hans ansigt op, og man kunne se, han mindedes fortiden.
Han tog hende med ind i rummet. Man følte, at hun var væk.
Man følte tabet, sorgen, længslen.
Og mange gange mindede han retten om, hvorfor er vi her?
Vi er her, fordi en kvinde er blevet myrdet.
Og ofte, når en retssag pågår i flere år,
glemmer man, hvorfor man er der. Men han bragte det tilbage.
Man følte, han ville have retfærdighed for Sheena.
Da jeg havde hyret mine advokater
og var kommet ud af fængslet…
…havde jeg lavet en WhatsApp-gruppe…
…og kaldt den "Retfærdighed for Sheena".
For på det tidspunkt, da jeg kom ud af fængslet,
troede jeg, at
Sheena måske ikke var i live.
Nu vil jeg ændre den, og jeg har seriøst besluttet,
at jeg er nødt til at kalde den "Retfærdighed for Indrani. "
For jeg fortjener retfærdighed.
Jeg har tilbragt seks et halvt år i fængsel
for en kvinde, der nok stadig er i live.
Okay, så på nuværende tidspunkt
tror jeg… Jeg er, ærligt talt, for mig,
retfærdighed for mig selv er meget vigtigt.
For jeg har ikke bare gennemgået den sag i retten.
Jeg har gennemgået den sag i medierne.
Medierne har bare besluttet, alle har besluttet,
at jeg var skyldig.
INGEN NÅDE TIL 'MORDEREN'
Jeg er blevet kaldt navne. Jeg er blevet kaldt en dårlig mor.
Jeg synes, jeg har været en god mor.
Jeg har måske ikke været perfekt, men jeg synes, jeg har været en god mor.
Jeg elsker Vidhie højt, det gør jeg.
Jeg er meget vred på Mekhail over den måde, han har opført sig på,
og over de løgne, han har spredt.
Jeg er blevet ekstremt såret af Peter.
Han løj og løj. Det har virkelig gjort mig vred,
for alle hans løgne bragte mig i flere problemer.
Jeg tror ikke, jeg har en familie.
Jeg synes, min familie har svigtet mig virkelig slemt.
Og jeg føler mig virkelig forrådt af dem alle, af min førstefødte, af Sheena.
Jeg føler ærligt talt, at Sheena kunne have været den bedste.
Og jeg føler, hun var flittig, hun var varm,
meget venligt hjerte.
Og fra det "var" tror jeg, det er et "er",
for hvis hun er i live, så fortryder jeg alle de ting, jeg har sagt.
For så er hun meget manipulerende
og en meget uartig pige.
En person beslutter at tage væk, en 25-årig kvinde.
Da jeg tog hjemmefra, kom mine forældre så og ledte efter mig?
Nej! Det gjorde de ikke, vel?
Det er der ingen, der taler om, vel? Hvorfor ikke?
Jeg behøver ikke at adlyde nogen længere.
Jeg tænker, at jeg er alene,
og jeg er meget glad for at være, som jeg er, for jeg tror,
jeg har mere kontrol over mit liv. Mine følelser.
Og jeg føler mig virkelig adskilt fra alle.
Jeg behøver ikke at lade, som om jeg er Peter Mukerjeas kone,
jeg behøver ikke at være det,
Vidhie er voksen, Mekhail lever sit eget liv,
Sheena skjuler sig et eller andet sted i Kashmir.
Så jeg er bare mig selv. Jeg kan bare være mig selv.
Jeg kan grine, jeg kan græde. Jeg kan gøre lige, hvad jeg har lyst til.
Jeg kan sige, hvad jeg vil, og jeg har det storslået.
Jeg føler mig virkelig fri nu. Ærligt talt.
Nå man undersøger en sag som Indrani Mukerjea…
…vil jeg ikke engang nu sige, jeg er overbevist om, hun ikke gjorde det.
Det kan jeg ikke sige. Den sag er for kompliceret.
JOURNALIST OG KLUMMESKRIBENT
Men jeg har undret mig over…
…den her person, hun genskabte fra praktisk talt ingenting.
Hun har arbejdet pokkers hårdt for at opbygge det liv for sig selv.
Bare tanken om at beskytte det omhyggeligt skabte liv,
ville det være nok til, at nogen begik et mord?
Men når man læser om monstre,
når man læser om psykopater,
når man læser om visse succesfulde folk,
som er på grænsen til at være psykopater, så er det måske muligt.
Indrani Mukerjea kan aldrig undslippe Sheena Bora.
Hun vil aldrig kunne undslippe hende i sin levetid.
Sheena Bora vil følge med Indrani Mukerjea til hendes dages ende.
Og det samme vil idéen om, at hun kunne have dræbt Sheena Bora,
som var hendes datter.
INDRANI MUKERJEA TAGER TIL GALLA-EVENT
Har du myrdet din datter Sheena?
Sikke et dumt spørgsmål.
ALLE FIRE TILTALTE I SHEENA BORAS DRABSSAG BLEV SPURGT,
OM DE VILLE DELTAGE I DENNE DOKUMENTAR - DET SAMME BLEV RAHUL MUKERJEA.
ALLE AFVISTE AT DELTAGE, UNDTAGEN INDRANI MUKERJEA.
MERE END SEKS ÅR EFTER RETSSAGEN BEGYNDTE, ER DER IKKE FALDET ENDELIG DOM.
ALLE FIRE TILTALTE ER LØSLADT MOD KAUTION.
DE JORDISKE RESTER, DER MENES AT VÆRE SHEENAS,
LIGGER FORTSAT UAFHENTEDE I RETTENS BEVISSKAB
OG AFVENTER RETFÆRDIGHED OG AFKLARING.
Tekster af: Marc Wilkins